Izenson di vistu- Turista konsidera bestera trá 25 eurus di vistu y flá má atrativu stá na kondisons ki país tá oferesi.
Polémika sobri izenson di vistu pá sidadons europeus, ki djá tevi reason di tudu klasis polítikus y di sosiedadi civil, uns a favor y otus kontra tem també reason di um turista italiano na ilha di Sal ki konsidera mê um autêntiku bestera trá 25 eurus di vistu na um turista.
És turista ka tá odja és 25 eurus di um vistu, más é tá odja modi ké tá ser resebedu y kondisons kê tá oferesedu na país, si ki és italiano Mico del Serio skrebi num komentariu na redi sosial.
Italiano bai más longi y é kritika kondisons di sidadi di Santa Maria na ilha di Sal, undi é konsidera mê um sidadi suju, ku lixu pá tudu parti, ku katxor klandistinu, ku poku luz ku agu ki tá falta ti na invernu.
É flá també ma sidadi ka tem jardins nem parkis infantil disentis y ki kondisons di iluminason na Espargos é midjor ki na Santa Maria, mê um pena pamodi na inisiu di dezembro é na Santa Maria ki turistas tá konsentra. É flá má ka tem hospital sériu na sidadi turistiku di Kabu Verde, u ki tá difikulta turismu di guentis grandi ( bedjus), dja ki turistas más bedjus ká tá tem asesu à kuidadus medikus espesializadus na sidadi.
Turista ki bem di sidadi di Santa Maria, di akordu ku mesmu fonti, tá pára maior parti di sês tempu dentu hotel pamodi és ká tá atxa grandis atrativus na sidadi além di sol ku mar.
É tá pergunta pamodi ki em vez di fasilita asesu di grasa pá turistas pá um valor ki nem ka tá signifika nada pá és, pamodi ki governu ka toma kustu di vistu pá midjora servisus di alfândega, baxa direitu di importason y aumenta ekipa di trabadju na ilha di Sal pá fazi aumenta importason y maior sirkulason di dinheru.
Keli sim era um medida rasional, sima é flá. Inda é flá má dinheru ki tá konsiguidu ku vistu ki turistas tá entra na ilha di Sal tá bai tudu pá sidadi Praia.
Es mesmu turista inda afirma, ma na Kabo Verde, midjor manera de txoma atenson é papia asnera.
“Cabofree/ DYPK”
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn nob_Latn